Kamu bisa jelasin ke aku soal Kota Pangkal Pinang dalam bahasa bali?

Kota Pangkal Pinang (aksara Bali: ᬓᭀᬢ​ᬧᬂᬓᬮ᭄​ᬧᬶᬦᬂ) silih tunggil daérah otonom sané magenah ring sisi kangin nusa Bangka. Mawit saking tanggal 9 Pebruari 2001 Pangkalpinang kapikukuhang dados ibukota Propinsi Kepulauan Bangka Belitung. Kawéntenan Pangkalpinang mawit saking titah Sultan Susuhanan Ahmad Najamudin Adi Kwsumo, sané ngamong duk 17 Séptémber 1757, kasukserahang majeng Abang Pahang sané mabiséka Tumenggung Dita Ménggala tur majeng ring Depati miwah Batin Pengandang makamiwah majeng ring para Kria sané wénten ring Pulau Bangka sané polih amongan nuréksain parit-parit penambangan timah, nuréksain para buruh sané kasengguh kuli tambang saking Cina, Siam, Kocin miwah Melayu tur nuréksain kawéntenan timah saking parit-parit penambangan nyantos ke Kasultanan Pelémbang Darussalam.

Ring pantaraning Pangkal utawi Pengkal sané kaadegang daweg punika inggihan pangkal Bendul, Bijat, Rambat, Sungai Buluh, Tempilang, Lajang, Sungailiat, Cegal, Pangkal Koba, Balar, Toboali miwah Pangkapinang. Sasampun kaadegang Pangkal utawi Pengkal nglantur Sultan palembang nitahang Demang miwah Jenang saking jagat Palémbang mangdané rigelis ngamongang ring soang-soang Pangkal utawi Pengkal. Ketahnyané Demang miwah Jenang kaadegang olih Sultan Palembang sané mawit saking kulawarga sané tampek sareng Sultan palembang.